**Pitanja, odgovori, pojašnjenja**

|  |
| --- |
| **Javni natječaj za zakup poljoprivrednog zemljišta u vlasništvu Republike Hrvatske objavljen 24. lipnja 2020.godine** |
| PITANJE | POJAŠNJENJE/ODGOVOR |
| 1. *Je li dokumentacija: Zapisnik o evidenciji uporabe poljoprivrednog zemljišta odgovarajuća dokumentacija sukladno Pravilniku o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske ("Narodne novine", broj 47/2019)(* [*https://narodne-novine.nn.hr/clanci/sluzbeni/2019\_05\_47\_917.html*](https://narodne-novine.nn.hr/clanci/sluzbeni/2019_05_47_917.html)*) iz točke 9. Tablica 2.:*

|  |  |  |  |
| --- | --- | --- | --- |
| 9. | Površine poljoprivrednog zemljišta koje ponuditelj koristi | Agencija za plaćanje u poljoprivredi, ribarstvu i ruralnom razvoju | Potvrda iz ARKOD upisnika |

 | Poštovani, zapisnik (*Zapisnik o evidenciji uporabe poljoprivrednog zemljišta* iz privitka) je  odgovarajuća dokumentacija sukladno Pravilniku o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske ("Narodne novine", broj 47/2019)Ministarstvo poljoprivrede na dan 29.06.2020. |
| 1. A) Da li sam kao zainteresirani ponuditelj koji trenutno **ne koristi** državno poljoprivredno zemljište na području Općine Nova Bukovica obvezan uz ponudu priložiti  *"potvrdu Općine Nova Bukovica o podmirenju svih obveza s osnove korištenja poljoprivrednog zemljišta u vlasništvu države"* iz članka VI. stavka 2. točke 1 natječaja?

B) Da li je za svaku katastarsku česticu za koju se podnosi ponuda na natječaj nužno dostaviti zasebni gospodarski program kako je navedeno u članku X. stavku 3. natječaja (*"Za svaku pojedinu katastarsku česticu iz ponude navedene u ovom članku, ponuditelj mora dostaviti ponuđenu cijenu i gospodarski program."*), ili ukoliko se **PTC sastoji od više katastarskih čestica** da li je prihvatljivo dostaviti gospodarski program za svaku PTC kako to "dopušta" Pravilnik o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (NN 47/2019) u članku 7. stavku 6. (*"Za svaku pojedinu PTC/katastarsku česticu iz ponude navedene u stavku 5. ovoga članka, ponuditelj mora dostaviti ponuđenu cijenu i* ***gospodarski program****.")* | A) Da, sukladno točki VI. Natječaja :"(2) Sudionici javnog natječaja dužni su za sudjelovanje na javnom natječaju priložiti i sljedeću dokumentaciju:– potvrdu Općine Nova Bukovicao podmirenju svih obveza s osnove korištenja poljoprivrednog zemljišta u vlasništvu države (...)"B) Da, sukladno točki V. Natječaja:" (...), gospodarski program za svaku katastarsku česticu za koju se dostavlja ponuda i popis dokumentacije dostavljen uz ponudu.". |
| 1. Pojašnjenje o prihvatljivosti dokumentacije iz Tablice 2. *Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske ("Narodne novine", broj 47/2019)( https://narodne-novine.nn.hr/clanci/sluzbeni/2019\_05\_47\_917.html) točka 13:*

|  |  |  |  |
| --- | --- | --- | --- |
| 13. | Bavi poljoprivrednom proizvodnjom | Podnositelj ponude | Upisnik poljoprivrednih proizvođača |

 Molimo Vas za pojašnjenje o vrsti dokumenta kojeg treba dostaviti obzirom na njegov naziv iz spomenute Tablice 2., odnosno je li prihvatljiv dokument Rješenje o upisu u upisnik? Te ukoliko navedeno Rješenje nije odgovarajuće, koji dokument  je Podnositelj ponude u obvezi dostaviti pod tom točkom 13. | Poštovani, prihvatljivo je rješenje o upisu u upisnik.S poštovanjem,Ministarstvo poljoprivrede, na dan 07.07.2020.godine |